《林子归闽未果复至东齐赋赠》
清代·李锴

借问故人归去无，相逢摇落岁华徂。寒衣未授关河冷，匹马重华海岱孤。

万户长安稀地主，三秋苦雨熟泥涂。闽江回首音尘隔，不信南飞是鹧鸪。

作者简介：（1686—1755）清汉军正黄旗人，字铁君，号眉生，又号豸青山人、幽求子、焦明子。李辉祖子。尝充笔帖式，旋弃去。乾隆元年举鸿博，未中选。以岳丈大学士索额图声势煊赫，避去，隐于盘山豸峰下。诗亦脱俗，而刻意求高，不免有斧凿处。有《睫巢集》、《尚史》等。